
Proiect cofinantat din Fondul Social European prin Programul Operational Sectorial Dezvoltarea Resurselor Umane 2007 — 2013
Investeste in oameni!





CERERE DE OFERTĂ DE PRET
Ministerul Educaţiei si Cercetării Științifice prin Unitatea de Management al Proiectelor cu Finanţare Externă, implementează proiectul cu titlul „Educația – șansa către societatea cunoașterii” ID 136375. 

Proiectul este cofinanţat din Fondul Social European (FSE) în cadrul Programului Operaţional Sectorial Dezvoltarea Resurselor Umane (POS DRU), Axa Prioritară 2 - „Corelarea invatarii pe tot parcursul vietii cu piata muncii”, Domeniul Major de Intervenţie 2.2 - „Prevenirea şi corectarea părăsirii timpurii a şcolii”.

I. CONTEXT

Obiectivul general al proiectului consta in cresterea calitatii serviciilor educationale furnizate de catre sistemul de invatamant de stat, cu scopul diminuarii numarului de persoane care abandoneaza sistemul de invatamant obligatoriu, respectiv pentru a sprijini in mod real persoanele aflate in situatie de risc de parasire a scolii, prin dezvoltarea si implementarea de programe moderne, aflata in stransa legatura cu dinamica actuala a pietei muncii.
Obiective specifice care derivă din implementarea proiectului: 

· OS1 – Îmbunătățirea nivelului de informare, conștientizare și intelegere a membrilor grupului țintă privind oportunitățile oferite în cadrul proiectului. Acest obiectiv se atinge prin implementarea măsurilor de informare și popularizare a programelor de formare, măsurilor active de integrare în educație, conferințe, elaborarea și diseminarea de materiale de informare specifice și dezvoltarea portalului proiectului.

· OS2 – Identificarea necesităților educaționale reale ale membrilor grupului țintă și a factorilor de risc principali ce conduc la părasirea timpurie a sistemului școlar și dezvoltarea de instrumente personalizate de prevenire si corecție.

· OS3 - Dezvoltarea și implementarea de programe educaționale de prevenire, respectiv de corectie a fenomenului de abandon școlar, precum si cresterea calificării personalului ce lucrează cu persoane aflate în situatie de risc de parasire a școlii.

· OS4 - Alfabetizarea tehnologică a elevilor, profesorilor și personalului implicat in activități de asistență a persoanelor cu risc de parasire a scolii sau aflati deja in abandon școlar, in sfera folosirii echipamentelor informatice, respectiv perfectionarea cunostintelor si abilitatilor de folosire a calculatorului si dispozitivelor mobile moderne.

· OS5 - Evaluarea impactului inregistrat la nivelul grupului tinta si la nivelul regiunilor de implementare in care s-a desfasurat.

In cadrul proiectului, 970 de persoane vor beneficia de serviciile puse la dispozitie prin intermediul activitatilor derulate, accentul punandu-se pe persoane din populatia roma, oameni cu dizabilitati, locuitori ai mediilor rurale, copii provenind din familii monoparentale, precum si alte categorii de grupuri vulnerabile.

Prin dezvoltarea si implementarea celor doua programe educationale, respectiv prin formarea personalului implicat in implementarea programelor de tip a doua sansa, cat si in dezvoltarea si implementarea programelor de prevenire a abandonului, proiectul contribuie la cresterea accesului la educatie si formare prin furnizarea unei educatii continue moderne si de calitate.

Pentru atingerea obiectivelor mentionate mai sus, urmatoarele activitati cheie au fost derulate in cadrul proiectului:

· Elaborarea analizei de nevoi privind necesitatile specifice si principalii factori de risc in domeniul parasirii timpurii a scolii in regiunile beneficiare, precum si pentru identificarea de mijloace si interventii in scopul prevenirii abandonului scolar.

· Dezvoltarea unui ghid transdisciplinar si a instrumentelor TIC inovatoare suport, ce vor fi utilizate in cadrul programului "A DOUA SANSA".

· Dezvoltarea ofertei educationale si organizarea programului „SCOALA DE FAMILIE”, destinat elevilor cu risc de parasire a scolii si parintilor acestora, potrivit rezultatelor studiului-analiza de nevoi. 

· Formarea si perfectionarea personalului care lucreaza cu persoanele aflate in risc de parasire timpurie a scolii, cat si a personalului implicat in implementarea programelor de tip a doua sansa, pentru implementarea tipruilor de programe/servicii educationale dezvoltate prin proiect. 

În acest sens, Beneficiarul va achiziţiona serviciile pentru realizarea unei evaluari cantitative şi calitative a rezultatelor si impactului intregistrat in urma dezvoltarii si implementarii celor doua oferte educationale din cadrul proiectului, destinate reducerii fenomentului de abandon scolar, precum si pentru identificarea de mijloace si interventii ce pot fi clasificate ca bune practici.

II. OBIECTIVUL SERVICIILOR

Obiectivul serviciilor îl reprezintă realizarea studiului de impact prin realizarea unei evaluari cantitative şi calitative a rezultatelor si impactului intregistrat in urma dezvoltarii si implementarii celor doua oferte educationale din cadrul proiectului, destinate reducerii fenomentului de abandon scolar, precum si pentru identificarea de mijloace si interventii ce pot fi clasificate ca bune practici, cod CPV - 79311100-8 - Servicii de elaborare de studii.
Proiectul s-a adresat urmatoarelor categorii de persoane eligibile pentru a face parte din grupul tinta: 

· Persoane care au abandonat invatamantul obligatoriu-nu mai frecventeaza scoala si au cel putin 4 ani in plus fata de varsta specifica ultimei clase absolvita (360 pers.). Proiectul urmareste reintegrarea lor in educatie pentru a le oferi macar pregatirea de baza pentru abordarea unei meserii viitoare. Acestia provin din ambele medii: rural si urban. 

· Elevi cu risc de parasire a sistemului educational: sunt vizati in special membrii grupurilor vulnerabile: copiii de etnie roma, persoanele cu dizabilitati, persoanele din mediul rural, delicventii juvenili etc. De asemenea, restul grupului tinta este alcatuit din copii din familii sarace (mai ales din mediul rural), respectiv ai caror parinti nu au experienta educatiei de baza (invatamantului obligatoriu), acestia fiind principalii factori influentatori identificati in urma analizelor efectuate – 230 elevi. 

· Parintii elevilor cu risc de abandon scolar: avand in vedere ca una dintre principalele cauze ale abandonului este reprezentata de neimplicarea parintilor in activitatea scolara a copilului, lipsa de interes si de incurajare pentru parcursul acestuia, este esential ca parintii sa inteleaga si sa constientizeze rolul lor real in evolutia scolara a propriului copil, precum si faptul ca educatia este cea mai buna sansa pentru construirea unui viitor profesional de succes, ce asigura pe termen lung un nivel de trai decent – 230 parinti.

· Personal implicat în dezvoltarea şi implementarea programelor de educaţie de tip "a doua şansă"- au fost organizate cursuri de perfectionare si formare pentru aceasta categorie, cu scopul de a spori capacitatea acestora de furnizare a unor servicii specializate de calitate superioara –100 pers.

· Personal implicat în dezvoltarea programelor de prevenire a fenomenului de părăsire a şcolii – au fost organizate cursuri de perfectionare si formare pentru aceasta categorie, cu scopul de a spori capacitatea acestora de furnizare a unor servicii specializate de calitate superioara – 50 pers.

Fiecare dintre factorii contextuali prezentati mai sus reprezinta o stare nedorita de dezechilibru care poate fi corectata prin metodele specifice si pe care proiectul le-a abordat prin intermediul programelor educationale care au fost dezvoltate. 

Implementarea proiectului a fost necesara intrucat activitatile acestuia au fost proiectate pentru a raspunde la majoritatea problemelor cauzate de factorii declansatori expusi. 

Principalele probleme ale grupului tinta au legatura directa cu:

· nivelul de trai (saracia): cei care au parasit deja scoala reprezinta, de multe ori,una dintre principalele surse de venit pentru familie; in cazuri frecvente, cei cu risc de abandon scolar provin din familii foarte sarace, care isi permit cu greu sa ii sustina in scoala; 

· mediul de resedinta: cei din mediul rural sunt semnificativ mai predispusi abandonului datorita nivelului scazut de educatie din zona unde locuiesc,a mentalitatii parintilor,a distantei fata de scoala, a celorlalte indatoriri gospodaresti necesare subzistentei;

· educatia parintilor: studiile arata ca persoanele cu parinti ce nu au experienta educatiei de baza/medie au un risc mult mai mare de abandon, intrucat nu primesc incurajarea si sustinerea necesara continuarii instruirii;

· rezultatele scolare obtinute pana in prezent: copiii ce obtin calificative mai mici sunt mai predispusi abandonului, rezultatele slabe datorandu-se intr-o oarecare masura absenteismului, interesului scazut si lipsei de sustinere parinteasca;

· excluderea din unitati scolare a persoanelor din grupuri vulnerabile: acestea se confrunta deseori cu refuzul de a fi inscrisi in scoli, gradinite sau alte institutii educationale, cu tratamente discriminatorii primite de la profesori si colegi.

Activitatile proiectului, menite sa combata abandonul scolar atat prin metode remediale dar si prin activitati cu scop preventiv, au vizat efectiv:

A. Dezvoltarea si implementarea unei oferte educationale destinate programelor „A doua șansă” – destinat recuperării tinerilor care au abandonat învățământul obligatoriu şi au cel puțin 4 ani în plus față de vârsta specifică ultimei clase absolvite:

a. dezvoltarea unui ghid transdisciplinar și a instrumentelor TIC inovatoare suport, ce vor fi utilizate în cadrul programului „A doua șansă”. Ghidul transdisciplinar rezultat va fi transpus în format interactiv, digital, reprezentând suportul informatic de desfășurare a cursului transdisciplinar destinat programelor de tip „A doua șansă”. 

b. Formarea cadreor didactice care predau în programele speciale de tip „A doua șansă”, în vederea aplicării la clasă a ghidului transdisciplinar și a instrumentelor TIC dezvoltate

c. Aplicarea propriu-zisă la clasele de tip „A doua șansă,” evaluarea elevilor şi certificarea.

B. Dezvoltarea si implementarea unei oferte educationale destinate programelor de tip „Școala de Familie” – destinat sprijinirii elevilor cu risc de părăsire a sistemului educaţional:

a. Elaborarea programului  „Şcoala de Familie”, ca program de tip after-school, menit să sprijine elevii în situaţie de risc pentru a evita abandonul şcolar

b. Formarea cadrelor didactice care vor derula programul „Școala de Familie”, în vederea derulării acestuia cu elevii aflați în situaţie de risc

c. Implementarea propriu-zisă a programului.

Prin realizarea studiului de fata se va urmari obtinerea unor raspunsuri cheie privind impactul imediat inregistrat de implementarea acestor activitati din cadrul proiectului, masura in care ofertele educationale au sprijinit grupurile tinta vizate, elementele care au reprezentat un real suport pentru beneficiari, identificarea bunelor practici cu scop de promovare si diseminare etc. 

În acest sens, Beneficiarul va achiziţiona serviciile pentru realizarea unei evaluari cantitative şi calitative a rezultatelor si impactului intregistrat in urma dezvoltarii si implementarii celor doua oferte educationale din cadrul proiectului, destinate reducerii fenomentului de abandon scolar, precum si pentru identificarea de mijloace si interventii ce pot fi clasificate ca bune practici.

Calendar de realizare a serviciilor: în maxim 2 luni de la semnarea contractului
III. RESPONSABILITĂŢILE OPERATORULUI ECONOMIC

Responsabilităţile Operatorului Economic vor fi: 

a. elaborarea metodologiei de realizare a cercetarii, inclusiv a instrumentelor de cercetare;

b. administrarea instrumentelor de cercetare in teren si colectarea datelor din cele 18 de judete beneficiare;

c. centralizarea si procesarea datelor colectate, interpretarea acestora;

d. elaborarea studiului de impact integrand un set detaliat de concluzii si recomandari.
IV. PREZENTAREA ŞI CONŢINUTUL OFERTEI
Studiul de impact se va realiza pe baza unei metodologii agreate cu Beneficiarul, cuprinzând metodele, instrumentele de lucru pentru colectarea datelor, termene etc. 
4.1. Operatorul Economic va include în oferta sa o prezentare succinta a metoodologiei propuse pentru realizarea studiului de impact, în concordanţă cu aspectele vizate de către Autoritatea Contractantă, cuprinzand, dar fara a se limita la:

· modalitatea de administrare a instrumentelor de cercetare propuse/conditiile de realizare;
· modalitatea de organizare a echipei de operatori de date.
4.2. Operatorul Economic va prezenta în oferta sa o echipă de proiect care să cuprindă cel puțin expertii cheie indicati mai jos, cu prezentarea CV-ului si a documentelor suport ale fiecarui expert:

· 1 expert centralizare si procesare date, cu studii superioare si experienta generală de cel putin 5 ani;
· 1 expert de cercetare sociologica, cu studii superioare si experienta generală  de cel putin 5 ani;

· 1 expert educational, cu studii superioare si experienta in sistemul de invatamant de cel putin 5 ani.
In cadrul derularii contractului va fi permis ca un expert sa asigure mai multe roluri, daca Operatorul Economic va demonstra ca o eventuala suprapunere a acestora nu va afecta bunul mers al contractului.

4.3. Operatorul Economic va prezenta oferta financiara detaliata după cum urmează:

	Descriere activitate
	nr luni servicii
	Valoare Lei

	Elaborarea metodologiei de cercetare si a instrumentelor de colectare a datelor
	
	

	Administrarea instrumentelor de cercetare in teren, potrivit esantionului stabilit prin metodologie si colectarea datelor
	
	

	Centralizarea si procesarea datelor colectate, interpretarea acestora
	
	

	Elaborarea studiului de impact
	
	

	TOTAL fara TVA
	 
	  

	TVA
	
	

	Total inclusiv TVA
	
	


4.4. Valoarea estimata a contractului este de 46.650 lei fara TVA, suma care nu va putea fi depasita de oferta dvs. de pret. Preţurile din ofertă vor trebui exprimate în lei. Vă rugăm să precizaţi în oferta dumneavoastră preţul, cu TVA indicat separat.

4.5. Pretul pentru realizarea activitatilor va include orice cheltuieli ocazionate Operatorului Economic de desfasurarea activitatilor necesare (incuzand si fara a se limita la: cazare, transport, articole papetarie, materiale consumabile etc).

Plata serviciilor se va efectua la finalizarea acestora, pe baza livrării versiunii finale a studiului de impact aprobate de către Beneficiar printr-un proces verbal de receptie.  
4.6. Oferta dumneavoastră, însoţită de o copie a Certificatului de Înregistrare, va fi adresată şi trimisă la:
Ministerul Educaţiei si Cercetării Științifice – Unitatea de Management al Proiectelor cu Finanțare Externă
În atenţia: Mihaela Ilina, Expert Achiziţii

Adresa: Str. Spiru Haret nr. 12, etaj 2, sector 1, Bucureşti, 010176, România
Tel.: 021/305.59.98
Fax: 021/305.59.90

E-mail: office@pmu.ro
4.7. Data limită pentru primirea ofertei dvs. este: 13 august 2015. Oferta va fi transmisă prin e-mail, fax sau va fi depusă direct la sediul UMPFE la adresa menţionată la aliniatul 4.6.
4.8. Se acceptă oferte prin e-mail sau fax, însă acestea trebuie urmate de oferta în original în termen de maxim 2 zile de la data e-mail-ului sau faxului.

4.9. Oferta dumneavoastră trebuie să fie valabilă timp de minim 30 de zile de la data limită pentru depunerea ofertelor menţionată la alin. 4.7. de mai sus.

